2019 m. sausio–rugsėjo mėn. Lietuvoje buvo pagaminta 598,78 tūkst. t kombinuotųjų pašarų ir premiksų, o tai 9,19 proc. (60,62 tūkst. t) mažiau nei 2018 m. tuo pačiu laikotarpiu. 2019 m. sausio–rugsėjo mėn., palyginti su 2018 m. tuo pačiu laikotarpiu, premiksų gamyba sumažėjo 10,5 proc. (490 t), mišinių galvijams – 14,7 proc. (17,79 tūkst. t), o lesalų paukščiams – 20,2 proc. (54,63 tūkst. t). Atsigaunant kiaulininkystės sektoriui, mišinių kiaulėms gamyba padidėjo 4,3 proc. (6,39 tūkst. t), o šunų ėdalo ir kitų, niekur kitur nepriskirtų mišinių (PGPK 10.91.10.39.00), atitinkamai 13,4 proc. (5,44 tūkst. t) ir 40,1 proc. (11,57 t).

Bendrai kombinuotųjų pašarų pardavimai per devynis šių metų mėnesius, palyginti su praėjusių metų tuo pačiu laikotarpiu, sumažėjo 8,9 proc. (37,60 tūkst. t), pardavimai vidaus rinkoje – 9,4 proc. (31,07 tūkst. t), eksportas į trečiąsias šalis – 22,4 proc. (2,19 tūkst. t), o eksportas į ES šalis – 5,4 proc. (4,33 tūkst. t).

Pagal ŽUIKVC (LŽŪMPRIS) duomenis parengė Nijolė Maršalkienė, tel. (8-37) 39 70 75

[2019-10-25](https://www.vic.lt/zumpris/2019/10/25/per-devynis-siu-metu-men-lietuvoje-buvo-pagaminta-59878-tukst-t-kombinuotuju-pasaru/)

[Pašarų sektoriaus vidaus rinkos apžvalgos](https://www.vic.lt/zumpris/category/pasaru-sektorius/pasaru-sektoriaus-vidaus-rinkos-apzvalgos/)